# Poesias (Caduff)/3

../ IncludiIntestazione 29 ottobre 2019 50% Da definire
Poesias Gian Caduff 1920 CC BY-SA 3.0 GFDL //it.wikisource.org/w/index.php?title=Poesias_(Caduff)/3&oldid=- 20191028155915 //it.wikisource.org/w/index.php?title=Poesias_(Caduff)/3&oldid=- 20191028155915
Amur e sacrifeci.
Profund silenzi regia sil senteri. La notg las freidas fossas inundescha, E las ardentas flurs bizarras Sesfundran nella grischa mar dil stgir. Strusch vesas pü la nova frestga fossa, De frestgs tschupials e verdas llurs curcladas, Bugnada da bia melli larmas. Leu pausa el, il sventireivel mat. Schi giuvens e robuste e — schon en fossa! Pertgei di la furtina tutpussenta, Che cun disgrazias e sventira Ha tras atras mislau siu cor e spert. In unic cor aunc hatte cheu sin tiara, Che vess tras sia nobla beinvuüentscha Podiu spindrar il sventireivel, Converter sia vet' en in parvis. Mo dira sort condemna tuts delezis. Bein ha fervent' amur tschaffau siu anim, Mo maina dei la cauld amada El fortunar en ventireivla letg. Diversas vias sparten las duas olmas; Divers supreras ils dus amants aduran, E sin divers alters eis portan Lur sacrifecis a lur Tutpussent. Ed ardan er lur cors d'amur ferventa, Ein era las duas olmas ina olma: Mai dei secomplenir lur brama, La tresta sort dei semper eis spartgir. Mai dei eis benedir quei cletg terrester, Igl unic spindrament d'in paupêr giuven, E sia pii davosa spranza Svanesch' en stgir umbriva sc'in fantom. — 129 — E la dolur dellas dolurs sin tiara Zacud' e strembla sia stauncla olma. E mai curablas ein las piagas El giuven cor tagliadas dalT amur. Mo semper, semper queschan sias levzas Sul burasclus misteri de siu anim. Risch ponderescha siu davos refügi; Per el dat ei — mo in salvader pii. Ed jer han ins anflau il sventireivel Palid e morts en sia pintga combra, La nauscha plag' aunc sanguinusa, E penetraus siu pèz.dal plum mortal. Ed oz schon schai el cheu spe'l salisch Sut tratsch e flurs en freida stretga fossa; Enviers il .pèz siu maun aunc strocla; II pii sublim, pii celestial maletg. Uss ei el überaus dal mal terrester, Da sias dolurs, da larmas e tristezia; El ha anflau en stgira fossa La pasch beada, siu etern ruaus. — — Gie, sogn ruaus cupida sul senteri, Ti audas tiu respir fugir las levzas. Mets, misterius dal tratsch sesaulzan, Sco sperts nocturns, ils grischs freids monuments. E plein tristezia stenda sia bratscha 11 veder salisch sur las sontgas combras, Sco sch'el less 'von tut mal terrester Proteger quei refügi della pasch. La glina iiera las umbrivas neras Dal mir, da cruschs, da monuments e plontas Lunsch sur las fossas, enzugliadas En misteriusa silenziusadat Step, sepulcral ruaus, — profund silenzi Cheu! — tut anetgamein la geina screzgia Ed ina matt' en ner vistgida Tremblond uss passa sur la sava crap. — 130 — Maletg pii zacudont! nobla comparsa! Bellezia celestiala! — sventirada! L'egliada magica larmonta Sevolv' entuorn entuorn spuretgamein. Pallida fatscha, en dolur aunc dulscha! II pèz sesaulza da ferventa brama, Ed ord ils egls ardents lamenta In cor plein sontga e fideivT amur. II tgierp tremblont la giuvna s'avischina AI salisch, s'enschenuglia e sefiera Cun grevs sangluts e cauldas larmas Sil crest de llurs e verdegonts tschupials. „Miu Risch!" — la des|)erada vusch sanglutta, „Leu si ei pasch e jastra la scuidönza, „E tuttas olmas leu aduran „Vont il medem altar il stess suprem. „Risch! — Risch! jeu vegn! — jeu sai ca star persula! „IIa schalusia e cabala nauscha „Perseguitau nus e spartiu sin tiara, „Dei uss la mort per semper nus unir. „Sin seveser leu si, car bab e mumma! „Dieus vegli pardunar a vus la cuolpa „Vid tala mort de vossa feglia. „Jeu sai ca auter! — Dieus! Perdun' a mi!" — E puspei cun sangluts, suspirs e larmas La nobla fatscha nellas flurs sesfundra, Puspei sedrez' enviers las steilas Igl egl divin, sepiars e desperaus. E lu:. „car Diu!" — e lu: „Jeu sai — ca auter!" E sur las levzas pii carinas meina La detta caulda e febrila Igl assassin dil pii sublim maletg Las steilas stremblan dagl aspect, e stgira Undegia sur il mir la notg. — La glina Sederscha commuentad' eis nibels, Per buc pii ditg mirar tala sgarschur. — 131 —